Հիշեցում. ԽՍՀՄ կազմում գտնվելու տարիներին Ուկրաինայում միջուկային նշանակալի զինանոց է եղել: Խորհրդային երկրի անկումից հետո ԱՄՆ-ը պնդել է, որ սոցիալիստական նախկին հանրապետություններն իրենց միջուկային զինանոցները հանձնեն Ռուսաստանի Դաշնությանը: 1994թ. ստորագրվել է Բուդապեշտի հուշագիրը, որն էլ հիմք է դարձել միջազգային համաձայնագրի համար: Ըստ այդ համաձայնագրի` Ուկրաինան միանում է Միջուկային զենքը չտարածելու վերաբերյալ պայմանագրին և անվտանգության երաշխիքներ ստանում: Սա նշանակում է, որ հուշագիրն ստորագրելով` Ուկրաինան իր ամբողջ միջուկային զենքը Ռուսաստանին է հանձնել, իսկ միջուկային տերությունները դարձել են նրա անվտանգության երաշխավորները: